ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
தேசிய பல்லுயிர்பெருக்க ஆணையத்தின் நூல் வெளியீடு
தேசிய பசுமை தீர்ப்பாயத்தின் தென்மண்டல நீதிபதி திரு கே.ராமகிருஷ்ணன், சென்னை பல்லுயிர் பெருக்க ஆணையத்தில் இன்று நடைபெற்ற நிகழ்ச்சியில், “இந்தியாவில் அணுகல் மற்றும் நன்மை பகிர்வு நீதித்துறையின் பரிணாமம் - வளர்ந்து வரும் போக்குகள், சவால்கள் மற்றும் முன்னோக்கி செல்லும் வழி” என்ற புத்தகத்தை வெளியிட்டார். நூலின் முதல் பிரதியை சுற்றுச்சூழல் வனம் மற்றும் பருவநிலை மாற்ற அமைச்சகத்தின் வனத்துறை துணை ஆய்வாளர் திரு. எஸ்.சசிகுமார் பெற்றுக்கொண்டார். புத்தகத்திற்கான அணிந்துரையை உச்ச நீதிமன்ற நீதிபதி திரு. வி.ராமசுப்ரமணியன் வழங்கியுள்ளார்.
இந்நூலை சென்னை தமிழ்நாடு டாக்டர். அம்பேத்கர் சட்டப் பல்கலைக்கழகத்தின், எக்ஸலண்ட் பள்ளியின் பேராசிரியர் டாக்டர். எஸ்.ஏழுமலை, தேசிய பல்லுயிர் பெருக்க ஆணையத்தின் செயலர் திரு. ஜே.ஜஸ்டின் மோகன் ஆகியோர் இணைந்து எழுதியுள்ளனர்.
மத்திய அரசின் சுற்றுச்சூழல், வனங்கள் மற்றும் காலநிலை மாற்ற அமைச்சகத்தின் கீழ் செயல்படும் தேசிய பல்லுயிர் பெருக்க ஆணையத்தால் வெளியிடப்பட்ட இந்தப் புத்தகம் இலவச பதிப்பாகும்.
இந்தியாவில் பல்வேறு சட்டங்களின் கீழ் காடுகளில் வசிக்கும் பழங்குடி சமூகங்கள் மற்றும் விவசாயிகளுக்கு பலன்களைப் பகிர்ந்தளிக்கும் பரிணாம வளர்ச்சியையும், வணிக மதிப்பைக் கொண்ட நமது உயிரியல் வளங்களைப் பாதுகாக்க நிறுவனங்களின் நன்மைப் பகிர்வின் முக்கியத்துவத்தையும் இந்தப் புத்தகம் விவரிக்கிறது. இந்த புத்தகம் உலகின் பல்வேறு பகுதிகளில் சில வெற்றிகரமான பலன் பகிர்வு தொடர்பான பிரச்சனைகளில் இந்தியாவில் உள்ள நீதிமன்றங்கள் வழங்கிய சில முக்கிய தீர்ப்புகளை உள்ளடக்கியது. தேசிய பல்லுயிர் ஆணையத்தின் செயல்பாடுகள் பற்றிய கண்ணோட்டத்தையும் புத்தகம் வழங்குகிறது உயிரி பல்லுயிர் பெருக்க சட்டம், 2002 இன் கீழ் இந்தியாவில் பயன் பகிர்வு பொறிமுறையை வெற்றிகரமாக செயல்படுத்துவதற்கான பரிந்துரைகளையும் இது வழங்குகிறது.
நீதிபதி திரு. கே.ராமகிருஷ்ணன் தமது உரையில், உயிரியல் வளங்களைப் பயன்படுத்துபவர்களுக்கும் வழங்குபவர்களுக்கும் இடையே நன்மைப் பகிர்வின் முக்கியத்துவத்தை பிரபலப்படுத்தும் இந்த புத்தகத்தை வெளியிட தேசிய பல்லுயிர் ஆணையம் மேற்கொண்ட முயற்சிகளை பாராட்டினார். பல நூற்றாண்டுகளாக இந்த அறிவைப் பாதுகாத்த சமூகங்கள் பயனடைகின்றன. கிராமப்புற இந்தியாவுக்குப் பயனளிக்கும் உயிரியல் பன்முகத்தன்மை சட்டத்தின் ஆய்வு மற்றும் விளக்கத்தை சட்டக் கல்லூரி மாணவர்கள் மேற்கொள்ள வேண்டும் என்று அவர் அழைப்பு விடுத்தார்.
குடிநீர் மற்றும் சுகாதார அமைச்சகம்
தூய்மை இந்தியா கோடைக்காலப் பயிற்சி நாளை தொடக்கம்
மத்திய மனிதவள மேம்பாட்டு அமைச்சகம், இளைஞர் நலன் மற்றும் விளையாட்டு அமைச்சகம் ஆகியவற்றுடன் சேர்ந்து மத்திய குடிநீர் மற்றும் நலவாழ்வு அமைச்சகம், தூய்மை இந்தியா கோடைக்காலப் பயிற்சி முகாமைத் தொடங்கியுள்ளது. புதுமையான இந்த முன்முயற்சி 2018, மே மாதம் முதல் நாளில் தொடங்கி ஜூலை 31 ஆம் தேதி முடிய நடைபெறுகிறது.
இந்தக் கோடைக்கால முகாமில் கலந்துகொள்ள விரும்பும் மாணவர்கள் www.sbsi.mygov.in என்ற வலைதளத்தில் பதிவு செய்துக்கொள்ளலாம்.
இந்த முகாமின் கீழ், கிராமங்களில் தூய்மை மற்றும் சுகாதாரம் தொடர்பான பணிகளில் ஈடுபட்டு, 100 மணி நேரத்தை நிறைவு செய்யும் அனைவருக்கும் தூய்மை இந்தியா சான்றிதழ் வழங்கப்படும். இந்த பயிற்சியை நிறைவு செய்பவர்களுக்கு கூடுதலாக இரண்டு பாடத்திட்டப் புள்ளிகள், பல்கலைக்கழக மானியக் குழுவால் சிறப்பு அடிப்படையில் வழங்கப்படும். இந்தப் பயிற்சியில் சிறப்பாகச் செயல்படுபவர்களுக்கு, மாவட்ட, மாநில, தேசிய அளவிலான கல்லூரி மற்றும் பல்கலைக்கழக விருதுகள் வழங்கப்படும்.
இந்தப் பயிற்சி முகாமில் மே 1 முதல் ஜூலை 31 –க்கு இடைப்பட்டக் காலத்தில் குறைந்த பட்சம் 100 மணி நேரம் தூய்மைப் பணிகளில் ஈடுபட வேண்டும். பதிவு செய்து கொள்ள மே 15 ஆம் தேதி கடைசி நாள்.
(Visitor Counter : 64
மனித வள மேம்பாட்டு அமைச்சகம்
புதிய கல்விக் கொள்கை 2020-ஐ முன்னெடுத்துச் செல்லும் உறுதியோடு '21-ஆம் நூற்றாண்டில் பள்ளிக்கல்வி' என்னும் இரண்டு நாள் மாநாடு நிறைவுற்றது
புதிய கல்விக் கொள்கை 2020-ஐ முன்னெடுத்துச் செல்லும் உறுதியோடு '21-ஆம் நூற்றாண்டில் பள்ளிக்கல்வி' என்னும் இரண்டு நாள் மாநாடு நிறைவுற்றது. இதில், பிரதமர் திரு நரேந்திர மோடி காணொலி மூலம் உரையாற்றினார்.
மத்திய கல்வி அமைச்சர் திரு ரமேஷ் பொக்ரியால், மத்திய கல்வி இணை அமைச்சர் திரு சஞ்சய் தோத்ரே, உயர்கல்வி செயலாளர் திரு அமித் காரே மற்றும் உயர் அதிகாரிகள் இதில் கலந்து கொண்டனர்.
பல்வேறு தலைப்புகளில் நிபுணர்கள் கலந்து கொண்ட விவாதங்கள் இந்த மாநாட்டில் நடைபெற்றன. இதில் பேசியவர்கள், நாட்டை கல்வி மற்றும் இதர துறைகளில் முன்னெடுத்து சொல்வதற்கான திட்டங்கள் புதிய கல்விக் கொள்கை மூலம் வகுக்கப்பட்டுள்ளன என்றும், அதை அனைவரும் இணைந்து செயல்படுத்த வேண்டும் என்றும் கேட்டுக் கொண்டனர்.
புதிய உயர்நோக்கங்களை நிறைவு செய்வதாகவும், புதிய இந்தியாவில் புதிய வாய்ப்புகளை அளிப்பதாகவும் தேசிய கல்விக் கொள்கை இருக்கும் என்றும் அவர்கள் கூறினர்.
மாநாட்டில் பேசிய பிரதமர், இந்தியாவின் 21வது நூற்றாண்டுக்குப் புதிய திசையைக் காட்டுவதாக தேசிய கல்விக் கொள்கை இருக்கும் என்று கூறினார். நாட்டின் எதிர்காலத்துக்கு அடித்தளமிடும் காலத்தில் நாம் இருக்கிறோம் என்று அவர் குறிப்பிட்டார்.
கடந்த மூன்று தசாப்த காலங்களில் நமது செயல்பாடுகளில் எதுவுமே பழைய நிலையிலேயே இல்லாமல் மாறியுள்ளன என்ற நிலையில், நமது கல்வித் திட்டம் மட்டும் பழைய நடைமுறையிலேயே இருக்கிறது என்றார் அவர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1653399
தொழிலாளர் மற்றும் வேலைவாய்ப்பு அமைச்சகம்
என்.எஸ்.சி.ஐ. பாதுகாப்பு விருதுகள் 2017ஐ வழங்கினார் திரு. சந்தோஷ் கங்குவார்
ஒவ்வொரு தொழிலாளரின் பாதுகாப்பிலும் உடல்நலத்திலும் பணிப்பாதுகாப்பு, ஊதியப் பாதுகாப்பு மற்றும் சமூகப் பாதுகாப்பில் தமது அமைச்சகம் உறுதி கொண்டிருப்பதாக மத்தியத் தொழிலாளர் மற்றும் வேலைவாய்ப்புத்துறை இணையமைச்சர்  திரு. சந்தோஷ் குமார் கங்குவார் கூறியுள்ளார். மேலும் அமைச்சகம் மத்தியத் தொழிலாளர் சட்டங்களை எளிமைப்படுத்தவும், விரிவுபடுத்தவும் நியாயமானதாக ஆக்கவும் பல்வேறு நடவடிக்கைகளை எடுத்திருக்கிறது. இந்திய அரசு மாற்றத்திற்கான சீர்திருத்த அணுகுமுறையை எட்டமுடியாத கட்டமைப்புச் சீர்திருத்தங்களை பின்பற்றிவருவதாக திரு. கங்குவார் குறிப்பிட்டார். புதுதில்லியில் இன்று அவர் 2017ஆம் ஆண்டுக்கான தேசிய பாதுகாப்பு கவுன்சிலின் பாதுகாப்பு விருதுகள் விழாவில் கலந்துக் கொண்டு அமைச்சர் பேசினார். விழாவுக்குத் தேசியப் பாதுகாப்பு கவுன்சில் தலைவர் மற்றும் டாக்டர் ரெட்டிஸ் லேபரடரீஸ் தலைவர் திரு. சதீஷ் ரெட்டி தலைமை தாங்கினார்.
உத்தரப் பிரதேசம் பரேலியில் உள்ள இந்திய விவசாயிகள் உரக் கூட்டுறவு நிறுவனம், என்.பி.சி.ஐ.எல்., கைகா ஜெனரேட்டிங் ஸ்டேஷன் 3 & 4 , உத்தராகண்ட் மாநிலம் ஹரித்வாரில் உள்ள மகிந்திர & மகிந்திரா , குஜராத் மாநிலம் பரூச்சில் உள்ள வர்த்தமான் அக்ரலிக்ஸ் லிமிடெட் ஆகியவை உயர்மட்ட சர்வ சிரேஷ்டா சுரக்ஷா புரஸ்கார் விருதுகளை உற்பத்தித் துறையில் குரூப் ஏ, பி, சி, டி மற்றும் இ பிரிவுகளில் பெற்றன. சோஜிட்ஸ் – எல் & டி குழுமம், ஜெய்ப்பூர், சர்வ சிரேஷ்ட சுரக்ஷா புரஸ்கார் விருதைக் கட்டுமானத் துறையிலும், அரியானா மாநிலம் அம்பாலாவில் உள்ள பாரிஜாத் இண்டஸ்ட்ரீஸ்  பிரைவேட் லிமிடெட் நிறுவனம் குறு, சிறு மற்றும் நடுத்தரத் தொழில் நிறுவனங்கள் துறையில் உயர் விருதுகளையும் வென்றன. சர்வ சிரேஷ்டா சுரக்ஷா புரஸ்கார், சிரேஷ்ட சுரக்ஷா புரஸ்கார், சுரக்ஷா புரஸ்கார் மற்றும் பிரசான்ஷா பத்ரா என நான்கு பிரிவுகளில் மொத்தம் 70 நிறுவனங்களுக்கு விருதுகள் அளிக்கப்பட்டன. இது தவிர கட்டுமானத் துறையில் இருந்து 12 வாடிக்கையாளர் நிறுவனங்களுக்கும் விருதுகள் அளிக்கப்பட்டன.
மேலும் விவரங்களுக்கு www.pib.nic.in வலைதளத்தைப் பார்க்கவும்.
(Visitor Counter : 85
சிறப்பு சேவைகள் மற்றும் கட்டுரைகள்
ESIC பயனாளிகளுக்கான வருடாந்திர நோய்த்தடுப்பு சுகாதார பரிசோதனை மற்றும் காணொளி வழி ஆலோசனை
ESIC மருத்துவக் கல்லூரி மருத்துவமனை & PGIMSR, K.K நகர், சென்னை - 600 078 இந்திய அரசின் தொழிலாளர் மற்றும் வேலைவாய்ப்பு அமைச்சகத்தின் கீழ் உள்ள நவீன வசதிகள் கொண்ட மருத்துவமனையாகும். காப்பீடு செய்யப்பட்ட நபர்கள் மற்றும் அவர்களது குடும்ப உறுப்பினர்களுக்கு அதி சிறப்பு மருத்துவ சேவைகள் உட்பட பல்வேறு மருத்துவ சேவைகளை வழங்குகிறது. சமீபத்தில் ESIC திட்டத்தின் கீழ் பயன் பெறும் தொழிலாளர்களுக்கு வாழ்க்கை முறை நோய்களை ஆரம்ப நிலையிலேயே கண்டறிய வருடாந்திர நோய் தடுப்பு சுகாதார பரிசோதனை  திட்டத்தை தொடங்கியுள்ளது. 40 வயது மற்றும்அதற்கு மேற்பட்ட வயதுடைய காப்பீடு செய்யப்பட்ட தொழிலாளர்களுக்கு பரிசோதனை முற்றிலும் இலவசமாக செய்யப்படுகிறது.
இந்திய அரசின் நல்வாழ்வு மற்றும் குடும்ப நல அமைச்சகம், தேசிய தொலைத்தொடர்பு சேவைகளின் கீழ் இ- சஞ்சீவனி  OPD சேவைகளை அறிமுகப்படுத்தியுள்ளது. E - சஞ்சீவனி OPD சேவைகள் மூலம் உள்நுழைவதன் மூலம் ESIC பயனாளிகள் தங்கள் பணியிடத்தில் இருந்து தங்கள் வசதிக்காக ஆன்லைனில் பல்வேறு மருத்துவ ஆலோசனை சேவைகளைப் பெறலாம். காணொளி வழி சேவைகளை பயனாளிகள் இ-சஞ்சீவனி சேவைகள் மூலம் பல் மருத்துவம் ஆயுர்வேதம் மற்றும் ஆலோசனைகளையும் பெறலாம். ESIC மருத்துவக் கல்லூரி மருத்துவமனை, K.K நகர், சென்னை அனைத்து ESIC பயனாளிகளும் வருடாந்திர நோய் தடுப்பு சுகாதார பரிசோதனை  சேவைகளையும் ஆரோக்கியமான மற்றும் தரமான வாழ்க்கைக்காக E-சஞ்சீவனி OPD சேவைகளையும் பெறுமாறு கேட்டுக்கொள்கிறது.
இ-சஞ்சீவனி சேவைகளை https://esanjeevaniopd.in என்ற இணைப்பின் மூலம் அணுகலாம்.
பயனாளிகள் போர்ட்டலில் இருந்து பெறப்பட்ட OTP எண்ணை மொபைல் எண் மூலம் பயன்படுத்தி உள்நுழையலாம். நோய்த்தொற்றுக் காலங்களில் காணொளி வழி சேவைகள் மிகவும் பயனுள்ளதாக இருப்பதால் பயனாளிகள் அனைவரும் சேவைகளை பயன்படுத்திக் கொள்ளுமாறு வேண்டிக் கொள்கிறோம்.
-------------
(Visitor Counter : 185
விவசாயத்துறை அமைச்சகம்
நாட்டில் சமத்துவமின்மையை முடிவுக்கு கொண்டு வரும் நோக்கத்துடன் பிரதமர் செயல்பட்டு வருகிறார் - திரு.தோமர்
பிரதமர் திரு.நரேந்திர மோடி தலைமையிலான அரசு, கிராமங்களின் மேம்பாடு, ஏழைகள் மற்றும் விவசாயிகளின் வாழ்க்கை தரத்தை மேம்படுத்தும் நோக்கில் செயல்பட்டு வருவதாக மத்திய விவசாயம் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் தெரிவித்துள்ளார். உலக அரசியல் அரங்கில் இந்தியாவின் நம்பகத்தன்மையை அதிகரிப்பதற்கும், இந்தியாவில் தயாரிப்போம் திட்டத்தை விரிவுப்படுத்துவதற்கும், நமது கலாச்சாரத்தை பாதுகாப்பதற்கும், பாரத அன்னையின் புகழை உச்சத்துக்கு கொண்டு செல்வதற்கும் தொடர்ந்து பாடுபட்டு வருகிறார் என்று கூறினார். பிரதமர் தலைமையிலான அரசு, நாட்டில் சமத்துவமின்மையை முடிவுக்கு கொண்டு வரவும் திட்டமிட்டு பணிகள் மேற்கொள்ளப்பட்டு வருகின்றன என்றார் அவர்.
புனேயில் இன்று நடைபெற்ற உழவர் உற்பத்தியாளர் நிறுவனத்தின் 8-வது பொதுக்கூட்டத்தில் தலைமை விருந்தினராக கலந்து கொண்டு உரையாற்றிய திரு.தோமர் இவ்வாறு தெரிவித்தார். நாட்டிலுள்ள ஏழைகள் சமத்துவமின்மையிலிருந்து விடுபடாத வரை நாட்டின் வளர்ச்சிப் பயணம் முழுமை அடையாது என்றும் தோமர் கூறினார்.
பிரதமர் அலுவலகம்
ஃபிரான்ஸ் அதிபருடனான கூட்டு ஊடக சந்திப்பில் பிரதமர் திரு நரேந்திர மோடியின் செய்தி குறிப்பின் தமிழாக்கம்
மதிப்பிற்குரிய எனது நண்பர் அதிபர் மெக்ரான் அவர்களே, இதர நாடுகளின் பிரதிநிதிகளே, நண்பர்களே, வணக்கம்!
தேசிய தினத்தை முன்னிட்டு ஃபிரான்ஸ் நாட்டு மக்களுக்கு எனது மனமார்ந்த வாழ்த்துகளைத் தெரிவித்துக் கொள்கிறேன். இந்த கொண்டாட்டங்களில் சிறப்பு விருந்தினராகக் கலந்து கொள்வதை மிகப்பெரிய கௌரவமாக கருதுகிறேன். நமது உத்தி சார்ந்த கூட்டுமுயற்சியின் 25-வது ஆண்டை நாம் கொண்டாடுகிறோம். கடந்த 25 ஆண்டுகளில் உருவாக்கப்பட்ட வலுவான அடித்தளத்தின் அடிப்படையில் அடுத்த 25 ஆண்டுகளுக்கான திட்டங்களை நாம் தயாரித்து வருகிறோம். இது சம்பந்தமாக துணிச்சல் மிக்க மற்றும் லட்சியமிக்க இலக்குகள் நிர்ணயிக்கப்படுகின்றன. இந்த காலகட்டத்தில் இந்தியாவை வளர்ந்த நாடாக உருவாக்கவும் நாட்டு மக்கள் உறுதி ஏற்றுள்ளனர். நமது பொருளாதார உறவை வலுப்படுத்துவதற்கு இருவருமே முன்னுரிமை அளிக்கிறோம்.
புதுப்பிக்கத்தக்க எரிசக்தி, பசுமை ஹைட்ரஜன், செயற்கை நுண்ணறிவு, குறைக்கடத்திகள், சைபர் பாதுகாப்பு மற்றும் டிஜிட்டல் தொழில்நுட்பம் போன்ற துறைகளிலும் ஒத்துழைப்பை அதிகப்படுத்துவதற்கான முன்முயற்சிகளை நாம் கண்டறிகிறோம். இந்தியாவின் ஒருங்கிணைந்த கட்டண இடையீட்டு சேவையை ஃபிரான்ஸ் நாட்டில் அறிமுகப்படுத்துவதற்கான ஒப்பந்தம் கையெழுத்தாகியுள்ளது. பருவநிலை மாற்றமும் சுற்றுச்சூழல் பாதுகாப்பும் தொடர்ந்து நமது முன்னுரிமைகளாக இருந்து வருகின்றன. இதை கருத்தில் கொண்டு நாம் உருவாக்கிய சர்வதேச சூரிய சக்தி கூட்டணி தற்போது ஒரு இயக்கமாக மாறி உள்ளது.
நண்பர்களே,
பாதுகாப்பு ஒத்துழைப்பு நமது உறவின் வலுவான தூணாக விளங்குகிறது. இந்தியாவில் தயாரிப்போம் மற்றும் தற்சார்பு இந்தியா திட்டங்களில் ஃபிரான்ஸ் முக்கிய கூட்டாளியாக செயல்படுகிறது. நீர்மூழ்கி கப்பல்கள் முதல் போர்க்கப்பல்கள் வரை நமது தேவைகளை மட்டுமல்லாமல் நட்பு நாடுகளின் தேவைகளையும் பூர்த்தி செய்வதற்காக நாங்கள் இணைந்து பணியாற்ற விரும்புகிறோம்.
இந்தியா, ஃபிரான்ஸ் மக்களிடையே நீண்டகால உறவு இருந்து வருகிறது. தெற்கு ஃபிரான்சில் உள்ள மார்செய்ல் நகரத்தில் புதிய இந்திய தூதரகத்தை திறக்க உள்ளோம். ஃபிரான்சில் படிக்கும் இந்திய வம்சாவளி மக்களுக்கு நீண்ட கால விசா அளிக்கும் முடிவை நாங்கள் வரவேற்கிறோம். இந்தியாவில் தங்கள் வளாகங்களை நிறுவுமாறு ஃபிரான்ஸ் பல்கலைக்கழகங்களுக்கு அழைப்பு விடுக்கிறோம்.
கொவிட்-19 பெருந்தொற்று மற்றும் உக்ரைன் போர் போன்றவை உலகளாவிய தெற்கு பகுதியில் உள்ள நாடுகளில் எதிர்மறையான தாக்கங்களை ஏற்படுத்தியுள்ளன. அனைத்து பிரச்சினைகளையும் பேச்சுவார்த்தையின் மூலம் தீர்க்கலாம் என்பதை நாங்கள் உறுதியாக நம்புகிறோம். நிரந்தரமான அமைதியை மீண்டும் ஏற்படுத்துவதற்கு வேண்டிய ஆதரவை அளிக்க இந்தியா தயாராக உள்ளது. இந்தியாவும், ஃபிரான்சும் எப்போதுமே தீவிரவாதத்திற்கு எதிராக குரல் கொடுத்து வருகின்றன. எல்லை தாண்டிய பயங்கரவாதத்தை களைய ஆக்கபூர்வமான செயல்பாடுகள் அவசியம் என்று நாங்கள் கருதுகிறோம். அதிபர் மெக்ரான் அவர்களுக்கு மீண்டும் ஒருமுறை எனது நன்றியை தெரிவித்துக் கொள்கிறேன்.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
•••••
(
பெட்ரோலியம் மற்றம் இயற்கை எரிவாயு அமைச்சகம்
உயிரி எரிபொருட்கள் உற்பத்தி
பொதுத்துறை எண்ணெய் நிறுவனங்கள் பெட்ரோலில் கலப்பதற்காக 2022 நவம்பர் 15ம் தேதி வரை 385.92 கோடி லிட்டர் எத்தனாலை, எத்தனால் விநியோக ஆண்டில்  கொள்முதல் செய்துள்ளன. மேலும் 5.83 கோடி லிட்டர் உயிரி டீசலை, டீசலுடன் கலப்பதற்காக 2022-23-ஆம் நிதியாண்டில் இறக்குமதி செய்துள்ளன.
2022 நவம்பர் 15 வரை, பெட்ரோலில் எத்தனால் கலப்பதன் மூலம் ரூ.20,000 கோடி வரை இறக்குமதி செலவு குறையும் என மதிப்பிடப்பட்டுள்ளது. 2-ம் தலைமுறை எத்தனால் உற்பத்தியை ஊக்குவிக்கும் பிரதமரின் ஜி-வன் திட்டத்தை மத்திய அரசு அறிமுகம் செய்துள்ளது. இதன் தொடர்ச்சியாக ஹரியானா மாநிலம் பானிபட்டில் அமைக்கப்பட்டுள்ள 2-ஜி எத்தனால் உற்பத்தி நிலையத்தை பிரதமர் 10.08.2022 அன்று நாட்டுக்கு அர்ப்பணித்தார். பஞ்சாப் மாநிலம் பத்தின்டா, ஒடிசா மாநிலம் பர்கார், அசாம் மாநிலம் நுமளிகார் ஆகிய இடங்களில் எத்தனால் நிலையங்கள் பல்வேறு நிலைகளில் கட்டப்பட்டு வருகின்றன.
மக்களவையில்,எழுத்து மூலம் அளித்த பதிலில் மத்திய பெட்ரோலியத்துறை இணை அமைச்சர் திரு ராமேஸ்வர் தெலி இதனைத் தெரிவித்துள்ளார்.
------
AP/PKV/KPG/IDS
(Visitor Counter : 90
மத்திய அமைச்சரவை
மாற்றுத்திறனாளிகள் துறையில் இந்தியா - சிலி நாடுகளிடையே ஒத்துழைப்பிற்கான புரிந்துணர்வு ஒப்பந்தத்தில் கையெழுத்திட அமைச்சரவை ஒப்புதல்
மாற்றுத்திறனாளிகள் துறையில் இந்தியா - சிலி நாடுகளிடையே ஒத்துழைப்பிற்கான புரிந்துணர்வு ஒப்பந்தத்தில் கையெழுத்திட பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் வழங்கியது.
மாற்றுத்திறனாளிகள் துறையில் பரஸ்பரம் இருநாடுகளிடையேயான புரிந்துணர்வு ஒப்பந்தம், இந்தியா - சிலி இடையே மேற்கொள்ளப்படும் கூட்டு முயற்சிகள் மூலம் அவர்களுக்கு அதிகாரமளிக்கும் வகையிலான நடவடிக்கைகளுக்கு ஊக்கமளிக்கும். இது இந்தியா மற்றும் சிலி இடையே இருதரப்பு உறவுகளை மேலும் வலுப்படுத்தும்.
மாற்றுத்திறனாளிகள் துறையில் குறிப்பாக பின்வரும் துறைகளில் ஒத்துழைக்க விரும்புவதை வெளிப்படுத்தும் ஒரு கூட்டு ஒப்பந்தம் இவ்விரு நாடுகளுக்கு இடையே கையெழுத்தானது:
i) மாற்றுத்திறனாளிகளுக்கான கொள்கைகளை வகுத்து சேவைகளைவழங்குதல் குறித்த தகவல்களைப் பகிர்ந்து கொள்ளுதல்.
ii) தகவல் மற்றும் அறிவு பரிமாற்றம்.
iii) உதவி சாதன தொழில்நுட்பத்தில் ஒத்துழைப்பு.
iv) மாற்றுத்திறனாளிகள் துறையில் பரஸ்பர ஆர்வமுள்ள திட்டங்களின் வளர்ச்சி.
v) இயலாமை குறித்து முன்கூட்டியே கண்டறிந்து அதனை தடுப்பது.
vi) நிபுணர்கள், கல்வியாளர்கள் மற்றும் பிற நிர்வாக ஊழியர்களின் கருத்துப் பரிமாற்றம்.
இதன் அடிப்படையில் மேற்கொள்ளப்படும் நடவடிக்கைகளுக்கான செலவுகளை ஈடுகட்ட தேவையான நிதியுதவியைப் பெற இந்த புரிந்துணர்வு ஒப்பந்தம் வகை செய்கிறது. அத்தகைய நடவடிக்கைகளுக்கான செலவுகள் நிதி மற்றும் வளங்களின் கையிருப்பிற்கு உட்பட்டு நடவடிக்கைகளின் அடிப்படையில் இரு தரப்பிலும் பரஸ்பரம் தீர்மானிக்கப்படும். கூட்டு நடவடிக்கைகளுக்கான சர்வதேச பயணம் / தங்குமிடத்திற்கான செலவை வருகை தரும் நாடு ஏற்றுக்கொள்ளும், அதே வேளையில் கூட்டத்தை நடத்துவதற்கான செலவு கூட்டத்தை ஏற்பாடு செய்யும் நாடு ஏற்கும் என முடிவு செய்யப்பட்டுள்ளது.
இந்தியா - சிலி நாடுகளிடையேயான உறவுகள் பல்வேறு விவகாரங்களில் பொதுவான பார்வையின் அடிப்படையில் நட்பு ரீதியில் அமைந்துள்ளது. 2019-20-ம் ஆண்டு இரு நாடுகளுக்கும் இடையே தூதரக ரீதியிலான உறவுகள் ஏற்பட்டு 70 ஆண்டுகள் நிறைவடைந்ததைக் குறிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820511
பிரதமர் அலுவலகம்
குவாட் தலைவர்களின் கூட்டறிக்கை
சுதந்திரமான, வெளிப்படையான இந்தியா பசிஃபிக் பிராந்தியத்திற்கு நமது உறுதியை புதுப்பிக்க ஆஸ்திரேலிய பிரதமர் அந்தோனி அல்பானிஸ், இந்திய பிரதமர் நரேந்திர மோடி, ஜப்பான் பிரதமர் ஃபூமியோ கிஷிடா அமெரிக்க அதிபர் ஜோ பைடன் ஆகிய நாம் இன்று டோக்கியோவில் கூடியிருக்கிறோம்.
கொவிட் -19 பொருந்தொற்று உலகைச்சுற்றி இன்னமும் மனிதர்கள் மற்றும் பொருளாதாரத்தில் தாக்கங்களை ஏற்படுத்தும் நிலையிலும், அரசுகளிடையே எதேச்சையான போக்குகள் உள்ளபோதும், உக்ரைனில் சோகமான மோதல் உள்ளபோதும், நாம் உறுதியுடன் இருக்கிறோம்.
அமைதியும் நிலைத்தன்மையும்
அனைத்து வடிவங்களிலுமான பயங்கரவாதம் மற்றும் வன்முறையை நாங்கள் வன்மையாக கண்டிக்கிறோம். எந்த வகையிலும் பயங்கரவாத செயல்களை நியாயப்படுத்த முடியாது என்பதை வலியுறுத்துகிறோம். உலகளாவிய பயங்கரவாதத்துக்கு எதிரான எங்களின் போராட்டத்தை நாங்கள் மீண்டும் உறுதி செய்கிறோம். அனைத்து பயங்கரவாத குழுக்களுக்கு எதிராக ஒருங்கிணைந்து நாங்கள் நடவடிக்கை எடுப்போம்.
கொவிட்-19 மற்றும் உலகளாவிய சுகாதார பாதுகாப்பு
இரண்டு ஆண்டுகளுக்கு மேலாக கொவிட்-19ன் தாக்கங்கள் உலகில் பேரழிவை ஏற்படுத்தியது. நமது சமூகங்கள், குடிமக்கள், சுகாதாரப் பணியாளர்கள், பொருளாதாரம் ஆகியவற்றின் மீது தாக்கத்தை ஏற்படுத்தியது. சுகாதார பாதுகாப்புக்கு சிறந்த கட்டமைப்பை உருவாக்குதல், சுகாதார நடைமுறைகளை வலுப்படுத்துதல் என்ற பார்வையுடன் கொவிட்-19 எதிர்கொள்ள குவாட் அமைப்பின் நாடுகள் உலகளாவிய முயற்சிகளுக்கு தலைமையேற்பதை தொடரும்.
அடிப்படை கட்டமைப்பு
இந்தியா பசிஃபிக் பிராந்தியத்தில் உற்பத்தி திறனையும் வளத்தையும் அதிகரிப்பதற்கு முக்கியமான அடிப்படை கட்டமைப்புக்கு ஆழ்ந்த ஒத்துழைப்பை வழங்க நாங்கள் உறுதிபூண்டுள்ளோம். பல நாடுகளில் பெருந்தொற்றால் இழப்புகள் ஏற்பட்டுள்ள நிலையில் கடன் பிரச்சனைகளை எதிர்கொள்ளவும் நாங்கள் உறுதி ஏற்கிறோம்.
அடுத்த 5 ஆண்டுகளில் இந்த பிராந்தியத்தில் அடிப்படை கட்டமைப்புக்கான உதவி மற்றும் முதலீட்டுக்கு 50 பில்லியன் அமெரிக்க டாலருக்கும் அதிகமாக குவாட் கோர உள்ளது.
கால நிலை
“தணிப்பு” மற்றும் “ஏற்பு” என்பதை இரண்டு மையப்பொருள்களாக கொண்டு இன்று நாங்கள் “குவாட் காலநிலை மாற்ற ஏற்பு மற்றும் தணிப்பு திட்டத்தை” தொடங்கியுள்ளோம். 2050க்குள் கரியமிலவாயு வெளியேற்றத்தை முற்றிலுமாக நீக்குவதற்கு சட்டம் இயற்றியது உட்பட காலநிலை மாற்றம் குறித்த புதிய ஆஸ்திரேலிய அரசின் வலுவான செயல் திட்டத்தை நாங்கள் வரவேற்கிறோம்.
குவாட் ஃபெலோஷிப்
மக்களுடன் மக்கள் உறவுகளை அங்கீகரிக்கும் விதமாக அதிகாரப்பூர்வ குவாட் ஃபெலோஷிப் அறிவிக்கப்பட்டிருப்பதை நாங்கள் வரவேற்கிறோம். இதற்கு விண்ணப்பம் செய்வது தற்போது தொடங்கியுள்ளது. குவாட் நாடுகளிலிருந்து 100 மாணவர்கள் அமெரிக்காவில் ஒவ்வொரு ஆண்டும் பட்டப்படிப்பில் சேர்த்துக்கொள்ளப்படுவார்கள்.
மேலும் விவரங்களுக்கு இந்த ஆங்கில செய்திக்குறிப்பை காணவும்:https://pib.gov.in/PressReleasePage.aspx?PRID=1827892
சுகாதாரம் மற்றும் குடும்ப நலத்துறை அமைச்சகம்
இந்தியாவில் கோவிட் பாதிப்பிலிருந்து மீண்டவர்கள் எண்ணிக்கை வளர்ந்து வரும் நிலையில், கடுமையாக பாதிக்கப்பட்டவர்களின் எண்ணிக்கையுடனான இதன் வித்தியாசம் அதிகரிக்கிறது
மீண்டுவந்த நோயாளிகள், கடுமையாக பாதிக்கப்பட்டவர்களைக் காட்டிலும், 3.5 மடங்கு அதிகமாகும்
இந்தியாவில் இன்று மீட்டெடுக்கப்பட்டவர்களின் எண்ணிக்கை, கடுமையாக பாதிக்கப்பட்டவர்களைவிட, கூடுதலாகி, 3.5 மடங்காக உள்ளது.
கடந்த பல நாட்களுக்கு பிறகு, ஒரே நாளில் குணமடைந்தவர்களின் எண்ணிகை 60,000-க்கும் அதிகமாக உள்ளது. கோவிட்-19 நோயாளிகளில் கடந்த 24 மணி நேரத்தில் 63,173 பேர் குணமடைந்திருப்பது, ஒட்டுமொத்தமாக குணமடைந்தோரின் எண்ணிக்கையை 24,67,758 பேர்களாக உயர்த்தியுள்ளது. குணமடைந்தவர்களின் எண்ணிக்கைக்கும்,, கடுமையாக பாதிக்கப்பட்டவர்களின் எண்ணிக்கைக்கும், இடையிலான வேறுபாடு வேகமாக அதிகரிப்பதற்கு இது வழிவகுத்துள்ளது.
மோசமாகப் பாதிக்கப்பட்டவர்களைக்  காட்டிலும், 17,60,489 பேர் குணமடைந்துள்ளனர். இத்துடன் கோவிட்-19 நோயாளிகளில் மீட்பு விகிதம் 76 சதவீதத்தைத்  தாண்டியுள்ளது.
குணமடைந்து வருபவர்கள் அதிகமான எண்ணிகையில் பதிவாகி இருப்பது, நாட்டில் உண்மையில் பாதிக்கப்பட்டுள்ளவர்கள் அதாவது மோசமாக பாதிக்கப்பட்டவர்கள் எண்ணிக்கை மேலும் குறைந்து வருவதை உறுதிப்படுத்தியுள்ளது. பாதிக்கப்பட்டுள்ளவர்களின் மொத்த எண்ணிக்கையில், 21.87 சதவிகிதத்தை மட்டுமே தற்போது இது உள்ளடக்கியுள்ளது.
மத்திய மற்றும் மாநில / யூனியன் பிரதேச அரசுகளின், ஒருங்கிணைந்த முயற்சிகளின் விளைவாக தீவிரப் பரிசோதனைகள் மற்றும் திறமையான மருத்துவ மேலாண்மை மூலம், மருத்துவமனைகளில் நோயாளிகளைக் கொண்டு சேர்த்து, நோய்த் தொற்று முன்கூட்டியே கண்டறியப்பட்டதால் இறப்பு விகிதம் தொடர்ச்சியாக குறைந்து வருகிறது. இன்றைய தேதியில் இறப்பு விகிதம் சீராக குறைந்து 1.84 சதவிகிதமாக உள்ளது.
தகவல் மற்றும் ஒலிபரப்பு அமைச்சகம்
டி.டி.கஷிர் சேனலில், லடாக்கி நிகழ்ச்சிகள் ஒளிபரப்பு ஒரு மணி நேரமாக அதிகரிப்பு
டிடி கஷிர் சேனலில் அக்டோபர் 1ஆம் தேதி முதல், லடாக்கி நிகழ்ச்சிகளின் ஒளிபரப்பு 30 நிமிடத்தில் இருந்து, ஒரு மணி நேரமாக அதிகரிக்கப்பட்டுள்ளது. இந்த கூடுதல் ஒளிபரப்பில், லடாக்கி மொழியில் செய்தி மற்றும் நிகழ்ச்சிகள் அடங்கியுள்ளன.
உள்ளூர் கலாச்சார நடவடிக்கைகள், லடாக் யூனியன் பிரதேச செய்திகளுக்கும் முக்கியத்துவம் அளிப்பதற்காக இந்த மாற்றம் செய்யப்பட்டுள்ளது.
மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாகூர், சமீபத்தில் லே சென்றிருந்த போது, லடாக் மக்களின் விருப்பத்துக்கு ஏற்ப, டிடி கஷிர் சேனலில், லடாக்கி செய்திகள் மற்றும் நிகழ்ச்சிகளுக்கு அதிக நேரம் வழங்கப்படும் என அறிவித்தார். இதற்கு முன்பு, டிடி கஷிர் சேனலில் லடாக்கி மொழி ஒளிபரப்பு மாலை 6.30 மணி முதல் 7 மணி வரை இருந்தது. தற்போது கூடுதலாக மதியம் 2.30 மணியிலிருந்து மாலை 3 மணி வரை ஒளிபரப்பப்படும்.
பெண்கள் மற்றும் குழந்தை நலன் அமைச்சகம்
குழந்தை தொழிலாளர்களுக்கான வழிகாட்டு நெறிமுறைகள்
குழந்தை உரிமைகள் பாதுகாப்புக்கான தேசிய ஆணையம் “பொழுதுபோக்கு தொழில்துறை மற்றும் வணிக ரீதியான பொழுதுபோக்கு செயல்பாடு ஆகியவற்றில் குழந்தைகள் பங்கேற்பை ஒழுங்குபடுத்தும் வழிகாட்டு நெறிமுறைகளை” வெளியிட்டுள்ளது. “ஊடக வழிகாட்டு நெறிமுறைகள் திருத்தத்திற்கான” ஆணையத்தால் அமைக்கப்பட்ட குழுவின் ஆலோசனையுடன் புதிய சட்டங்கள், கொள்கைகள் குழந்தைகளின் நல்லார்வம் ஆகியவற்றை இணைத்து இந்த வழிகாட்டுதல்கள் வெளியிடப்பட்டுள்ளன.
இவை குழந்தை உரிமைகள் பாதுகாப்புக்கான தேசிய ஆணையத்தின் இணையதளத்தில் https://ncpcr.gov.in/ வெளியிடப்பட்டுள்ளன. இந்த வரைவு வழிகாட்டு நெறிமுறைகள் மீது பொது மக்களிடமிருந்து கருத்துக்கள் கோரப்பட்டுள்ளன. 31.07.2022 வரை கருத்துக்களை தெரிவிக்கலாம் என மக்களவையில் இன்று கேள்வி நேரத்தின் போது எழுத்து மூலம் அளித்த பதிலில் மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி தெரிவித்துள்ளார்.
முன்னதாக பொழுதுபோக்கு தொழில்துறையில் குழந்தைகள் பங்கேற்பை முறைப்படுத்துவதற்கான வழிகாட்டு நெறிமுறைகள் 2011-ல் வெளியிடப்பட்டன. இதன் பிறகு சிறார் நீதி  சட்டம் 2015, குழந்தை தொழிலாளர் திருத்த சட்டம் 2016, பாலியல் குற்றங்களில் இருந்து குழந்தைகளின் பாதுகாப்பு  சட்டம் 2012 போன்ற புதிய சட்டங்கள் மற்றும் விதிமுறைகள் இயற்றப்பட்டன என்ற தகவலையும் அமைச்சர் தெரிவித்தார்.
பிரதமர் அலுவலகம்
சாவித்ரிபாய் பூலே பிறந்தநாளையொட்டி பிரதமர் மரியாதை
சாவித்ரிபாய் பூலே பிறந்தநாளையொட்டி பிரதமர் திரு நரேந்திர மோடி மரியாதை செலுத்தினார்.
பிரதமர் தனது ட்விட்டர் பதிவில் கூறியிருப்பதாவது:
“சாவித்ரிபாய் பூலே அவர்களின் பிறந்தநாளையொட்டி மரியாதை செலுத்துவதில் மகிழ்ச்சி அடைகிறேன். அவர் மகளிர் சக்தி என்ற எழுச்சி உணர்வுக்கு எடுத்துக்காட்டாகத் திகழ்ந்தவர். சமூக சீர்திருத்தம் மற்றும் மக்கள் சேவையில், அவருடைய பங்கு நமக்கு உத்வேகம் அளிக்கிறது”.
-----
(
பிரதமர் அலுவலகம்
புத்தாண்டு திருநாளில் அனைவருக்கும் பிரதமர் வாழ்த்து
பிரதமர் திரு நரேந்திர மோடி, புத்தாண்டையொட்டி அனைவருக்கும் வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவு வருமாறு;
“அனைவருக்கும் புத்தாண்டு வாழ்த்துகள். இந்தாண்டு அனைவருக்கும் சிறப்பானதாக அமையட்டும்’’.
ஊரக வளர்ச்சி அமைச்சகம்
டிஜிட்டல் இந்தியா நில ஆவணங்கள் நவீனப்படுத்துதல் திட்டத்தின் சிறந்த நடைமுறைகள் குறித்த கையேட்டை மத்திய ஊரக வளர்ச்சி மற்றும் பஞ்சாயத் ராஜ் அமைச்சர் திரு. நரேந்திர சிங் தோமர் வெளியிட்டார்.
டிஜிட்டல் இந்தியா நில ஆவணங்கள் நவீனப்படுத்துதல் திட்டத்தின் சிறந்த நடைமுறைகள் குறித்த கையேட்டை மத்திய ஊரக வளர்ச்சி மற்றும் பஞ்சாயத் ராஜ் அமைச்சர் திரு. நரேந்திர சிங் தோமர் இன்று வெளியிட்டார். இத்திட்டம் நடைமுறைப்படுத்தப்பட்டதில் இருந்து , பிராந்திய மற்றும் தேசிய கருத்தரங்குகளில் மாநிலங்கள் தெரிவித்த கருத்துகளின் அடிப்படையில், ஊரக வளர்ச்சி அமைச்சகத்தின் , நில வளத் துறை இதனை உருவாக்கியுள்ளது.
தேசிய கொள்கை வழிமுறைகளின் படி, நில ஆவண நவீனப்படுத்துதலில் பின்பற்றப்படும் சிறந்த நடைமுறைகள் இந்தக் கையேட்டில் பட்டியலிடப்பட்டுள்ளன. கர்நாடகா, ஆந்திரா, குஜராத், அரியானா, மகாராஷ்டிரா, திரிபுரா, இமாச்சலப் பிரதேசம், ஜார்க்கண்ட், ராஜஸ்தான் ஆகிய ஒன்பது மாநிலங்களில் மேற்கொள்ளப்பட்ட ஆய்வின் அடிப்படையிலும் இது உருவாக்கப்பட்டுள்ளது.  பல்வேறு நடைமுறைகளை அமல்படுத்துவதில் ஏற்படும் இடைவெளிகளையும் , தொழில்நுட்ப முன்முயற்சிகள், சட்டப்பூர்வ நிறுவன அம்சங்கள் ஆகியவற்றையும் இது நிறைவு செய்கிறது .
இந்த நிகழ்ச்சியில் உரையாற்றிய திரு. நரேந்திர சிங் தோமர், நல்லிணக்கமான, முன்னேற்றம் கொண்ட எந்த சமுதாயத்திலும், சிறந்த நில ஆவண முறைகள் அவசியத் தேவையாகும் என்று கூறினார். பல ஆண்டுகளாக, தவறுகள் அற்ற, தவறுகள் செய்யமுடியாத, எளிதாக அணுகக்கூடிய நில ஆவணங்களை ஏற்படுத்துதல் இந்தியாவின் நோக்கமாக இருந்து வந்துள்ளது. டிஜிட்டல் இந்தியா நில ஆவணங்கள் நவீனப்படுத்துதல் திட்டத்தை நடைமுறைப்படுத்துவதில் உள்ள பல்வேறு அச்சுறுத்தல்கள், சவால்கள், பிரச்சினைகளுக்குத் தீர்வு காண்பதில் கவனம் செலுத்தும் வகையில், பல்வேறு சிறந்த நடைமுறைகளின் தொகுப்பாக இந்தக் கையேடு உள்ளது.
(Visitor Counter : 172